အထွေထွေ ရွေးကောက်ပွဲ၊ ၂၀၁၀

**၂၀၁၀ ခုနှစ် အထွေထွေ ရွေးကောက်ပွဲ**သည် ၂၀၀၈ ခုနှစ် မေလအတွင်း လူထုဆန္ဒခံယူပွဲ ဖြင့် အတည်ပြုခဲ့သည့် မြန်မာ့ ဖွဲ့စည်းပုံ အခြေခံ ဥပဒေနှင့် အညီ ကျင်းပသည့် ရွေးကောက်ပွဲ တစ်ရပ်ဖြစ်ပြီး ဤသည်မှာ မြန်မာ့သမိုင်းတွင် စတုတ္ထအကြိမ်မြောက် ကျင်းပခြင်းဖြစ်သည်။ 

## နောက်ခံသမိုင်းအကျဉ်းချုပ် 
၂၀၁၀ အထွေထွေ ရွေးကောက်ပွဲ ကျင်းပခြင်းသည် နိုင်ငံတော် အေးချမ်းသာယာရေးနှင့် ဖွံ့ဖြိုးရေး ကောင်စီ (နအဖ) မှ ၂၀၀၃ ခုနှစ်တွင် အဆိုပြုခဲ့သည့် ‘ဒီမိုကရေစီ လမ်းပြမြေပုံ’ပါ အဆင့် ၇ ဆင့်၏ ပဉ္စမမြောက် အဆင့်ဖြစ်သည်။  ဆဋ္ဌမနှင့် သတ္တမ အဆင့်များမှာ ရွေးကောက်တင်မြောက်ခံရသူ ပြည်သူ့ကိုယ်စားလှယ်များဖြင့် သက်ဆိုင်ရာ လွှတ်တော်များ ဖွဲ့စည်းရေးနှင့် ခေတ်မှီတိုးတက်သည့် ဒီမိုကရေစီ နိုင်ငံတော် ထူထောင်ရေးတို့ဖြစ်သည်။ 

**၂၀၁၀ ခုနှစ် အထွေထွေ ရွေးကောက်ပွဲ** သည် ၁၉၉၀ ခုနှစ် ရွေးကောက်ပွဲပြီးနောက် မြန်မာနိုင်ငံတွင် နှစ်ပေါင်း ၂၀ အတွင်း ပထမဆုံး အကြိမ်ကျင်းပသည့် ရွေးကောက်ပွဲဖြစ်သည်။ ရွေးကောက်ပွဲကို ၂၀၁၀ ခုနှစ် နိုဝင်ဘာလ ၇ ရက်နေ့တွင် ကျင်းပသည်။ နိုင်ငံတဝှန်း မဲဆန္ဒနယ် ၁၁၅၉ ခု၌ မဲရုံပေါင်း ၄ သောင်းခန့် ရှိကာ  မဲပေးပိုင်ခွင့်ရှိသူ ၂၉ သန်းကျော် ရှိသည်။ 

၂၀၀၈ ခုနှစ် ဖွဲ့စည်းပုံ အခြေခံဥပဒေ အရ ပြည်ထောင်စုလွှတ်တော် ရှိ အမျိုးသားလွှတ်တော် အတွက် အမတ်နေရာ ၂၂၄ နေရာနှင့် ပြည်သူ့လွှတ်တော် အတွက် ၄၄၀ နေရာ သတ်မှတ်ထားသော်လည်း အမတ်နေရာများ၏ ၂၅ ရာခိုင်နှုန်း မှာ တပ်မတော်မှ ကိုယ်စားလှယ်များဖြစ်သောကြောင့် ယခုအကြိမ် ရွေးကောက်ပွဲတွင် အမျိုးသားလွှတ်တော်အတွက် အမတ် ၁၆၈ ဦးနှင့် ပြည်သူ့လွှတ်တော်အတွက် ၃၃၀ ဦး ကိုသာ ရွေးကောက်တင်မြှောက်ရမည်ဖြစ်သည်။ 

## ရွေးကောက်ပွဲ ဥပဒေ 
ရွေးကောက်ပွဲ ဥပဒေများကို  ၂၀၁၀ မတ်လ ၉ ရက်နေ့မှစကာ အစိုးရပိုင် သတင်းစာများမှ အချပ်ပိုအဖြစ် ရှေ့စဉ်နောက်ဆက် ထုတ်ပြန်ကြေညာခဲ့သည်။ ပထမဦးဆုံး ပြည်ထောင်စုရွေးကောက်ပွဲကော်မရှင်ဥပဒေ ကို ၂၀၁၀ ပြည့်နှစ် မတ် ၉ ရက် တွင် ထုတ်ပြန်ကြေညာခဲ့သည်။ ယင်းဥပဒေအရ ရွေးကောက်ပွဲ ကော်မရှင်၏ တာဝန်များမှာ ရွေးကောက်ပွဲ ကျင်းပရေးနှင့် နိုင်ငံရေးပါတီများအား ကြီးကြပ်ရေး တို့ဖြစ်သည်။ ကော်မရှင်ဥက္ကဋ္ဌ အပါအဝင် အဖွဲ့ဝင် အနည်းဆုံး ၅ ဦးကို  နယက မှ ခန့်အပ်တာဝန်ပေး နိုင်သည်ဟု ရေးသား ပါရှိသည်။ ကော်မရှင်ဥက္ကဋ္ဌနှင့် အဖွဲ့ဝင်များသည် အသက် (၅၀) ပြည့်ပြီးသူများ ဖြစ်ရမည်ဖြစ်ပြီး ထင်ပေါ်ကျော်ကြားသည့် ဂုဏ်သတင်းရှိသော ပုဂ္ဂိုလ်အဖြစ် နယကမှ ယူဆသူဖြစ်ရမည်ဟု ပါရှိသည်။ 

နအဖ အစိုးရသည် ၂၀၁၀ ပြည့်နှစ် မတ် ၁၁ ရက်နေ့ ညနေပိုင်းတွင် မြန်မာ့ရုပ်မြင်သံကြားသတင်းမှတစ်ဆင့် ပြည်ထောင်စု ရွေးကောက်ပွဲ ကော်မရှင်ကို ဖွဲ့စည်းလိုက်ပြီဖြစ်ကြောင်း ထုတ်ပြန် ကြေညာခဲ့သည်။ ဖွဲ့စည်းသည့် ကော်မရှင်တွင် အဖွဲ့ဝင် ၁၇ ဦးပါရှိပြီး ဥက္ကဋ္ဌအဖြစ် ဒုတိယ တရားသူကြီးချုပ် ဖြစ်ခဲ့သည့်  ဦးသိန်းစိုးကို ခန့်အပ်ခဲ့သည်။ 

၂၀၁၀ ပြည့်နှစ် မတ် ၈ ရက်နေ့တွင် ထုတ်ပြန်သည့် နိုင်ငံရေးပါတီများ မှတ်ပုံတင်ခြင်း ဥပဒေ တွင် ပါတီထူထောင်လိုသူ၊ သို့မဟုတ် ပါတီဝင် ဖြစ်လိုသူများသည် ထောင်ဒဏ် ကျခံနေရသူ မဖြစ်စေရဟု  ပြဋ္ဌာန်း ထားသည့်အပြင်၊ ပြစ်ဒဏ်ကို အယူခံနေဆဲ ဖြစ်သူလည်း မဖြစ်ရဟု သတ်မှတ်ခဲ့သည်။  

## နိုင်ငံရေးပါတီများ 
ရွေးကောက်ပွဲတွင် ပါဝင်ယှဉ်ပြိုင်မည့် နိုင်ငံရေးပါတီများသည် အနည်းဆုံး ပါတီဝင် ၁၀၀၀ အထက်ရှိရမည်ဖြစ်ပြီး ၂၀၁၀ ခုနှစ် ဇွန်လ ၆ ရက်မတိုင်မှီ မှတ်ပုံတင်ထားသည့် ပါတီများ ဖြစ်ရန်လိုသည်။ ရွေးကောက်ပွဲ ကော်မရှင်အဖွဲ့မှ ခွင့်ပြုထားပြီးသော နိုင်ငံရေးပါတီ ၄၂ ခုရှိသည်။  အချို့ပါတီများမှာ တိုင်းရင်းသား လူမျိုးစုများပါဝင်သည့် ပါတီများဖြစ်ကြသည်။ 

၁၉၉၀ ပြည့်နှစ် ပါတီစုံ ဒီမိုကရေစီ အထွေထွေရွေးကောက်ပွဲတွင် အမတ်နေရာအများစုကို အနိုင်ရခဲ့သော်လည်း အာဏာလွှဲအပ်ခြင်း မခံခဲ့ရသည့် အမျိုးသားဒီမိုကရေစီအဖွဲ့ချုပ် မှာမူ ရွေးကောက်ပွဲတွင် မပါဝင်ရန် ဆုံးဖြတ်ထားပြီး ဖြစ်သည်။ သို့သော်လည်း ဝါရင့်ပါတီဝင် အချို့က ရွေးကောက်ပွဲကို သပိတ်မှောက်ပါက အစိုးရ ဆင်ထားသည့် အကွက်အတွင်း ရောက်သွားမည်ဟုဆိုကာ ရွေးကောက်ပွဲဝင်ရန် အမျိုးသား ဒီမိုကရေစီ အင်အားစုကို ဖွဲ့စည်းခဲ့သည်။ 

### ရွေးကောက်ပွဲ ဝင်ပြိုင်ခဲ့သည့် နိုင်ငံရေးပါတီများနှင့်ကိုယ်စားလှယ်လောင်းစာရင်း 
### ပါတီမှတ်ပုံတင်ထားသော်လည်း ရွေးကောက်ပွဲ ဝင်မပြိုင်ခဲ့သည့် နိုင်ငံရေးပါတီစာရင်း 
# ပြည်ထောင်စုကရင်အမျိုးသားများအဖွဲ့ချုပ်
# မြန်မာ့လူ့ဘောင်သစ်ဒီမိုကရက်တစ်ပါတီ
# မြန်မာဒီမိုကရေစီကွန်ကရက်ပါတီ
# မြိုတိုင်းရင်းသားပါတီ
# ဒေသဖွံ့ဖြိုးတိုးတက်ရေးပါတီ (ပြည်)

## ရွေးကောက်ပွဲ ရလဒ် 
ရွေးကောက်ပွဲ နောက်ဆုံးရလဒ်များကို ရွေးကောက်ပွဲ ကော်မရှင်အဖွဲ့က ၂၀၁၀ နိုဝင်ဘာ ၁၇ ရက်နေ့တွင် တရားဝင် ထုတ်ပြန်ကြေညာခဲ့သည်။ http://news.xinhuanet.com/english2010/world/2010-11/17/c_13611242.htmhttp://www.ajmmc.org/2010/11/6013.html http://www.ajmmc.org/2010/11/14786.html http://www.ajmmc.org/atom.xml 

## ပြည်သူ့လွှတ်တော် ရလဒ်များ 
ပြည်သူ့လွှတ်တော် အမတ်နေရာ ၄၄၀ အနက် ၃၃၀ ကို ရွေးကောက်တင်မြှောက်ခဲ့သည်။ ပါတီအလိုက် ရွေးကောက်တင်မြှောက်ခံရသည့် အမတ်ဦးရေများမှာ 

## အမျိုးသားလွှတ်တော် ရလဒ်များ 
အမျိုးသားလွှတ်တော် အမတ်နေရာ ၂၂၄ နေရာအနက် ၁၆၈ နေရာကို ရွေးကောက်တင်မြှောက်ခဲ့သည်။ ပါတီအလိုက် အမတ်ဦးရေများမှာ

## တိုင်းဒေသကြီး နှင့် ပြည်နယ်လွှတ်တော်ရလဒ်များ 
တိုင်းဒေသကြီး နှင့် ပြည်နယ်လွှတ်တော် ၆၇၃ နေရာအနက်(တိုင်းရင်းသားလူမျိုးစုမဲဆန္ဒနယ် ၂၉ နေရာအပါအဝင်)  ၆၆၃ နေရာကို ရွေးကောက်တင်မြှောက်ခဲ့သည်။ ပါတီအလိုက် အမတ်ဦးရေများမှာ

## ထင်ရှားဖြစ်ရပ်များ 
ပြိုင်ဘက်ကိုယ်စားလှယ်လောင်းတင်သွင်းခဲ့သူ မရှိခဲ့၍ အလိုအလျောက် ကိုယ်စားလှယ်ဖြစ်သွားခဲ့ရသူများ ရှိခဲ့၏။၎င်းတို့မှာ 

## အရည်အချင်းပျက်ယွင်းသူများအဖြစ် သတ်မှတ်ခံရသူများ 
၂၀၁၀ ပြည့်နှစ် အထွေထွေရွေးကောက်ပွဲ တွင် ပါဝင်ယှဉ်ပြိုင်ကြသည့် လွှတ်တော်ကိုယ်စားလှယ်လောင်းများနှင့်ယင်းတို့၏ကိုယ်စားလှယ်များသည် ရွေးကောက်ခံရသည့်ကိုယ်စားလှယ်လောင်းအဖြစ် ကြေညာခံရပြီး ရက်ပေါင်း(၆၀)အတွင်း ရွေးကောက်ပွဲကုန်ကျစရိတ်စာရင်းကို သက်ဆိုင်ရာရွေးကောက်ပွဲကော်မရှင်အဖွဲ့ခွဲများထံ တင်သွင်းကြရသည်။တင်သွင်းရန်ပျက်ကွက်လျှင် ရွေးကောက်ပွဲကော်မရှင်က ခုံအဖွဲ့များဖွဲ့ကာ စစ်ဆေးပြီး အရည်အချင်းပျက်ယွင်းသူများအဖြစ် သတ်မှတ်ကြေညာသည်။ထိုသို့ကြေညာခံရသူများသည် လက်ရှိ လွှတ်တော်သက်တမ်း နှင့် နောင်လာမည့် လွှတ်တော်သတ်တမ်းများတွင် ရွေးချယ်ခံခွင့်မရှိကြတော့ပေ။ 

## ကိုးကား 
၂၀၁၀